**Otto Aapo Olavi Rauhala** (s. 12. huhtikuuta 1995 Ylöjärvi) on suomalainen jääkiekkoilija, joka pelaa SM-liigajoukkue Tapparassa. Hän toimii joukkueen kapteenina. Rauhala on pelipaikaltaan keskushyökkääjä, mutta hän osaa pelata myös laidassa.

Ura
---

### Seuraura

Rauhala on Ylöjärven Tapparan kasvatti. Hän siirtyi juniorina sittemmin Tampereen Tapparaan, jossa Rauhala voitti C-nuorten SM-pronssia vuonna 2010 ja toimi kapteenina kaudella 2010–2011 joukkueen voittaessa SM-hopeaa. Kaudella 2011–2012 hän voitti B2-nuorten suomenmestaruuden ja oli pudotuspelien paras pistemies ja syöttäjä tehoilla 10+15=25. Pääosan kaudestaan Rauhala pelasi kuitenkin Tapparan B-nuorissa, joiden varakapteenina hän toimi.

Kaudella 2012–2013 Rauhala oli Tapparan A-nuorten toiseksi paras pistemies Matias Simontaipaleen jälkeen tehoilla 18+19=37. Hänet palkittiin kauden päätteeksi A-nuorten SM-liigan parhaana tulokkaana Yrjö Hakala -palkinnolla. Rauhala valittiin myös sarjan helmikuun 2013 kuukauden nuoreksi pelaajaksi. Kaudella 2013–2014 hän nousi Tapparan A-nuorten kapteeniksi. Rauhala pelasi myös Tapparan SM-liigajoukkueen mukana kaksi European Trophy-ottelua, mutta hän ei kuitenkaan tehnyt vielä liigadebyyttiään. Rauhala pelasi kuitenkin miesten pelejä kymmenen Mestis-ottelun verran lainalla Lempäälän Kisassa. Kesäkuussa 2014 hän teki vuoden mittaisen jatkosopimuksen Tapparan kanssa.

Rauhala pelasi Tapparan SM-liigajoukkueen mukana ensimmäisen kerran Mestarien liigan avauskierroksella 21. elokuuta 2014 norjalaista Stavanger Oilersia vastaan. Hänet merkittiin joukkueen 13. hyökkääjäksi. Rauhala sai syöttöpisteen Atte Mäkisen tekemään maaliin. Liigadebyyttinsä hän teki kauden 2014–2015 toisessa ottelussa 12. syyskuuta 2014 paikallisvastustaja Tampereen Ilvestä vastaan. Rauhala merkittiin Tapparan kolmosketjun vasempaan laitaan Jarkko Malisen ja Jere Karjalaisen viereen. Hän sai ottelussa jääaikaa 6.42 minuuttia. Liigauransa avausmaalin Rauhala teki 25. marraskuuta 2014 vieraissa Hämeenlinnan Pallokerhoa vastaan. Yhteensä hän teki tulokaskautensa aikana 34 runkosarjaottelussa kaksi maalia. Rauhala ei saanut peliaikaa pudotuspeleissä, mutta hän voitti kauden päätteeksi SM-hopeaa. CHL:ssä Rauhala teki seitsemässä ottelussa kaksi syöttöpistettä ja hän jakoi lukemalla +4 Tapparan sisäisen tehotilaston voiton Pekka Jormakan kanssa. Rauhala pelasi ison osan kaudestaan myös lainalla LeKissä, jossa hän pelasi Mestis-kauden loppuun. Toukokuussa 2015 Rauhala teki kaksivuotisen jatkosopimuksen Tapparan kanssa.

Kaudella 2015–2016 Rauhala pelasi Tapparassa 55 runkosarjaottelua tehopistein 1+6=7 ja 18 pudotuspeliottelua tehden yhden syöttöpisteen sekä kuusi CHL-ottelua tehden yhden maalin. Hän voitti kauden päätteeksi suomenmestaruuden. Rauhala pelasi kauden aikana myös kahdeksan ottelua lainalla LeKissä. Joulukuussa 2016 hän teki kaksivuotisen jatkosopimuksen Tapparan kanssa. Kaudella 2016–2017 Rauhala oli Tapparan ainoa, joka pelasi kauden kaikki 60 runkosarja- ja 18 pudotuspeliottelua. Hän teki runkosarjassa 17 tehopistettä. Rauhala pelasi pääsäntöisesti joukkueen nelosketjussa, mutta esiintyi mm. Jan-Mikael Järvisen oltua sivussa ajoittain myös hyökkäävämmässä roolissa. CHL:ssä hän jakoi kahden muun pääsääntöisesti nelosketjussa pelanneen pelaajan; Manu Honkasen ja Miika Heikkilän kanssa Tapparan sisäisen tehotilaston voiton lukemalla +2. Rauhala voitti kauden päätteeksi suomenmestaruuden.

Rauhala teki kaudella 2017–2018 SM-liigan yhden kauden piste-ennätyksensä tehoilla 8+20=28, joilla hän oli Tapparan neljänneksi paras pistemies Jan-Mikael Järvisen kanssa. Rauhala voitti myös joukkueen sisäisen tehotilaston lukemalla +23. Hän voitti kauden päätteeksi SM-hopeaa. Joulukuussa 2017 Tappara jatkoi Rauhalan sopimusta kolmella vuodella kevääseen 2021 saakka. Kaudella 2018–2019, neljännessä puolivälieräottelussa 27. maaliskuuta 2019 vieraissa Rauman Lukkoa vastaan hän teki Tapparan 1–2-voittoon päättyneen ottelun ratkaisumaalin, joka ratkaisi joukkueelle myös välieräpaikan. Petri Lätti valitsi Rauhalan ottelun Alumnien tähtien kolmostähdeksi. Hän voitti kauden päätteeksi SM-pronssia. Joulukuussa 2020 Rauhala teki Tapparan kanssa 2+1-vuotisen jatkosopimuksen.

Tapparan päävalmentaja Jussi Tapola nimesi Rauhalan kaudeksi 2021–2022 joukkueen kapteeniksi. Hän johdatti joukkueen kauden päätteeksi suomenmestaruuteen. Rauhala eteni Tapparan kanssa myös Mestarien liigan loppuotteluun, mutta mestaruuden vei lopulta kuitenkin ruotsalainen Rögle BK lukemin 2–1. Alkukauden 2022–2023 hän oli sivussa kuntouduttuaan hänelle suoritetusta operaatiosta. Rauhala aloitti kauden lokakuun 2022 puolivälissä, mutta hän loukkaantui kuitenkin joulukuussa. Rauhala palasi kaukaloihin noin kolme kuukautta myöhemmin maaliskuussa 2023, mutta hän loukkaantui jälleen pelattuaan vain reilut kuusi minuuttia. Rauhala oli sivussa yli kolme viikkoa, kunnes hän palasi Tapparan kokoonpanoon puolivälieräsarjan aikana. Hän pelasi runkosarjassa vain 16 ottelua sekä neljä ottelua Mestarien liigassa. Toisessa SM-liigan loppuottelussa 21. huhtikuuta 2023 vieraissa Pelicansia vastaan Rauhala teki Tapparan avausmaalin vain 1.04 minuutin pelin jälkeen ja se jäi joukkueen 0–2-voittoon päättyneen ottelun voittomaaliksi, joka siirsi Tapparan ottelusarjassa 2–0-johtoon. Yrjö Hakulinen valitsi hänet ottelun Alumnien tähtien kolmostähdeksi. Rauhala johdatti Tapparan lopulta suomenmestaruuteen otteluvoitoin 4–1. Hän voitti myös CHL:n mestaruuden.

### Maajoukkueura

Rauhala pelasi alle 20-vuotiaiden MM-kisoissa vuosina 2014 ja 2015, joista ensimmäinen turnaus päättyi maailmanmestaruuteen. Rauhala on toiminut myös alle 20-vuotiaiden maajoukkueen kapteenina harjoitusotteluissa. Hän pelasi myös 18-vuotiaiden MM-kilpailuissa vuonna 2013 ja voitti pronssia. Hän jakoi kuudella syöttöpisteellään turnauksen syöttöpörssin voiton seitsemän muun pelaajana kanssa. Yhteensä Rauhala on pelannut 42 nuorten ja 21 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Tappara | A-SM | 6 | 0 | 1 | 1 | 2 | – | – | – | – | – |
| 2012–2013 | Tappara | A-SM | 48 | 18 | 19 | 37 | 14 | 8 | 1 | 4 | 5 | 0 |  |  |  |  |  |  | U18 | 7 | 1 | 6 | 7 | 2 |
| 2013–2014 | Tappara **(C)** | A-SM | 35 | 12 | 15 | 27 | 4 | 2 | 1 | 0 | 1 | 2 |  |  |  |  |  |  | JMM | 7 | 0 | 1 | 1 | 2 |
|  | LeKi | Mestis | 10 | 1 | 0 | 1 | 4 | – | – | – | – | – |
| 2014–2015 | Tappara | A-SM | 3 | 0 | 1 | 1 | 0 | – | – | – | – | – |  |  |  |  |  |  | JMM | 5 | 0 | 0 | 0 | 0 |
|  | Tappara | SM-liiga | 34 | 2 | 0 | 2 | 4 | – | – | – | – | – |
|  | LeKi | Mestis | 22 | 0 | 0 | 0 | 4 | 6 | 1 | 1 | 2 | 0 |
| 2015–2016 | Tappara | SM-liiga | 55 | 1 | 6 | 7 | 4 | 18 | 0 | 1 | 1 | 2 | Kanada-malja |
|  | LeKi | Mestis | 8 | 1 | 1 | 2 | 2 | – | – | – | – | – |
| 2016–2017 | Tappara | SM-liiga | 60 | 6 | 11 | 17 | 27 | 18 | 0 | 4 | 4 | 2 | Kanada-malja |
| 2017–2018 | Tappara | SM-liiga | 60 | 8 | 20 | 28 | 12 | 16 | 0 | 3 | 3 | 29 |
| 2018–2019 | Tappara | SM-liiga | 60 | 7 | 8 | 15 | 4 | 11 | 3 | 1 | 4 | 0 |
| 2019–2020 | Tappara | SM-liiga | 59 | 0 | 14 | 14 | 29 | – | – | – | – | – |
| 2020–2021 | Tappara | SM-liiga | 55 | 5 | 16 | 21 | 10 | 9 | 1 | 2 | 3 | 0 |
| 2021–2022 | Tappara **(C)** | SM-liiga | 51 | 9 | 16 | 25 | 4 | 15 | 3 | 5 | 8 | 2 | Kanada-malja |
| 2022–2023 | Tappara **(C)** | SM-liiga | 16 | 3 | 6 | 9 | 0 | 9 | 2 | 0 | 2 | 2 | Kanada-malja |
| 9 kautta | yhteensä | SM-liiga | 450 | 41 | 97 | 138 | 90 | 96 | 9 | 16 | 25 | 37 |
| 3 kautta | yhteensä | Mestis | 40 | 2 | 1 | 3 | 10 | 6 | 1 | 1 | 2 | 0 |

Lähteet
-------

* Otto Rauhala The Internet Hockey Databasessa (englanniksi)
* Otto Rauhala Eurohockey-sivustolla (englanniksi)
* Otto Rauhala *Elite Prospects*. Everysport Media Group AB.  (englanniksi)

### Viitteet

1. ↑  Suopuro, Micke: Nälkäinen Repo säväytti liigajohtajan riveissä – "Siitä oli helppo laittaa" *yle.fi*.  25.10.2016. TAMPERE:  Yleisradio Oy. Viitattu 28.4.2018.
2. ↑  Urheilukoulun saapumiserään III/15 hyväksytyt urheilijat *puolustusvoimat.fi*.  12.3.2015. Web Archive 2016:  Puolustusvoimat.  Arkistoitu 3.2.2016. Viitattu 11.11.2022.
3. 1 2  Tapparan kapteenisto kaudella 2021-22 *tappara.fi*.  5.8.2021. Tamhockey Oy. Viitattu 5.8.2021. (englanniksi)
4. 1 2 3 4 5 6 7 8  Otto Rauhala *Elite Prospects*. Everysport Media Group AB.  (englanniksi)
5. ↑  Elite Prospects - U17 SM-sarja Stats 2011-2012 *eliteprospects.com*. Everysport Media Group AB. Viitattu 29.4.2019. (englanniksi)
6. ↑  Elite Prospects - Tappara U20 *eliteprospects.com*. Everysport Media Group AB. Viitattu 29.4.2019. (englanniksi)
7. ↑  Mennander, Pasi: Nuorten SM-liigan palkitut kaudella 2012-13 *leijonat.fi*.  26.3.2013. Suomen Jääkiekkoliitto – Finlands Ishockeyförbund ry. Viitattu 22.8.2014.
8. ↑  A-nuoret playoffeihin – Rauhala kuukauden nuori pelaaja *tappara.fi*.  4.3.2013. Tamhockey Oy. Viitattu 22.8.2014.
9. ↑  Tappara kiinnitti superlupauksensa ja pari muutakin junioria *Jatkoaika.com*.  30.6.2014. Jatkoaika r.y. Viitattu 22.8.2014.
10. ↑  Matches *championshockeyleague.com*.  21.8.2014. Champions Hockey League (CHL) AG. Viitattu 22.8.2020. (englanniksi)
11. ↑  Matches *championshockeyleague.com*.  21.8.2014. Champions Hockey League (CHL) AG. Viitattu 22.8.2020. (englanniksi)
12. ↑  Otteluseuranta *liiga.fi*.  12.9.2014. Jääkiekon SM-liiga Oy. Viitattu 12.9.2014.
13. ↑  Otteluseuranta *liiga.fi*.  25.11.2014. Jääkiekon SM-liiga Oy. Viitattu 25.11.2014.
14. ↑  Elite Prospects - Tappara *eliteprospects.com*. Everysport Media Group AB. Viitattu 29.4.2019. (englanniksi)
15. ↑  Jani Lajunen siirtyy Ruotsista Tapparaan *Jatkoaika.com*.  6.5.2015. Jatkoaika r.y. Viitattu 21.5.2015.
16. ↑  Tapparalle jatkosopimuksia – Järvinen jatkaa kolme kautta *Jatkoaika.com*.  20.12.2016. Jatkoaika r.y. Viitattu 21.12.2016.
17. ↑  Elite Prospects - Tappara *eliteprospects.com*. Everysport Media Group AB. Viitattu 29.4.2019. (englanniksi)
18. ↑  Oinonen, Juha: Tappara ei kaadu loukkaantumisiin − Rauhala tuorein esimerkki hyödyntämättömästä potentiaalista *Jatkoaika.com*.  5.2.2017. Jatkoaika r.y. Viitattu 3.5.2017.
19. ↑  Elite Prospects - Tappara *eliteprospects.com*. Everysport Media Group AB. Viitattu 29.4.2019. (englanniksi)
20. ↑  Elite Prospects - Tappara *eliteprospects.com*. Everysport Media Group AB. Viitattu 29.4.2019. (englanniksi)
21. ↑  Oinonen, Juha: Tapparalle tärkeitä jatkosopimuksia − Karjalainen ja Rauhala jatkavat seuraavalle vuosikymmenelle *Jatkoaika.com*.  22.12.2017. Jatkoaika r.y. Viitattu 25.12.2017.
22. ↑  Otteluseuranta *liiga.fi*.  27.3.2019. Jääkiekon SM-liiga Oy. Viitattu 29.4.2019.
23. ↑  Lahtinen, Matias: Tappara solmi jatkosopimukset kolmen hyökkääjänsä kanssa – Otto Rauhala jatkaa kasvattiseurassaan *Jatkoaika.com*.  22.12.2020. Jatkoaika r.y. Viitattu 22.12.2020.
24. ↑  Seppä, Lassi: Jukka Peltola palaa Tapparan kapteeniksi − Patrik Virta nousee kapteenistoon *Jatkoaika.com*.  5.8.2021. Jatkoaika r.y. Viitattu 5.8.2021.
25. ↑  Teiskonlahti, Kirsi: Otto Rauhala keskittyy CHL-finaalissa joukkuekavereidensa tsemppaamiseen – kapteenin paluu peleihin on kuitenkin jo lähellä *aamulehti.fi*.  18.2.2023. Alma Media Suomi Oy. Viitattu 23.7.2023.
26. ↑  Tappara-kapteeni Otto Rauhala palasi pitkästä aikaa kokoonpanoon ja loukkaantui heti *MTVuutiset.fi*.  8.3.2023. Telia Company AB. Viitattu 23.7.2023.
27. ↑  Savonen, Ilari: Tapparan luottosoturi koki uskomattomia vastoinkäymisiä – paluu tapahtui kovassa paikassa: "Ollut raskaita aikoja" *MTVuutiset.fi*.  1.4.2023. Telia Company AB. Viitattu 23.7.2023.
28. ↑  Pelicans - Tappara, 21.4.2023 *liiga.fi*.  21.4.2023. Jääkiekon SM-liiga Oy. Viitattu 23.7.2023.
29. ↑  Elite Prospects - WJC-18 Stats 2012-2013 *eliteprospects.com*. Everysport Media Group AB. Viitattu 29.4.2019. (englanniksi)
30. ↑  Pelaajat – R *tappara.fi*. Tamhockey Oy. Viitattu 28.4.2018.


|  |  |  |
| --- | --- | --- |
| Edeltäjä:**Jukka Peltola** | **Tapparan kapteeni SM-liigassa**2021– | Seuraaja:**–** |

Tappara – SM-liiga
1 Heikkinen |
5 Bäckman |
11 Camper (**A**) |
13 Kemiläinen (**A**) |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
41 Manninen |
42 Rauhala (**C**) |
43 Ahlroth |
63 Tuulola |
70 Saari |
73 Baptiste |
75 Mužík |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen |
-- Nykänen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen